Cyanoramphus

Cyanoramphus er ei biologisk slekt i parakittfamilien Psittaculidae med artar som er stadeigne for New Zealand og øyane i det sørlege Stillehavet. Artane på New Zealand blir ofte referert til med fellesnamnet kākāriki. 

Dette er små og mellomstore parakittar med lange halar og ei hovudsakleg grøn fjørdrakt. Dei fleste artane lever i skogshabitat, sjølv om fleire av dei subantarktiske artane lever på ope grasmarker. Dei fleste i slekta har utbreiing innanfor eit område som strekkjer seg frå Ny-Caledonia til Macquarieøya. Slekta hadde tidlegare to artar på Selskapsøyene.

Som mange andre fugleartar har Cyanoramphus-parakittar lidd av endringar orsaka av menneske. I tillegg til dei to artane frå Selskapsøyene, er underartar utrydda på Lord Howe Island og Macquarieøya, og dessutan ein ikkje-skildra form på Campbell Island. Ein art, maoriparakitt, er kritisk truga, medan dei fleste andre artar er truga eller sårbare. Årsaka til nedgangen og utrydding av populasjonane er tap av habitat og introduserte artar.Taylor R (1979) How the Macquarie Island Parakeet Became Extinct New Zealand Journal of Ecology 2: 42-45 

Artslista
Slekt Cyanoramphus med norske namn etter Norske navn på verdens fugler. 
 Antipodeparakitt, Cyanoramphus unicolor, Antipodes Parakeet, Lear, 1831, (VU)
 Raudkroneparakitt, Cyanoramphus novaezelandiae, Red-crowned Parakeet, Sparrman, 1787, (NT)
 Skarlakspanneparakitt, Cyanoramphus hochstetteri, Reischek's Parakeet, Reischek, 1889
 Skarlakskroneparakitt, Cyanoramphus saisseti, New Caledonian Parakeet, Verreaux & Des Murs, 1860, (NR)
 Norfolkparakitt, Cyanoramphus cookii, Norfolk Island Parakeet, Gray, 1859, (NR)
 Gulkroneparakitt, Cyanoramphus auriceps, Yellow-crowned Parakeet, Kuhl, 1820, (NT)
 Chathamparakitt, Cyanoramphus forbesi, Chatham Islands Parakeet, Rothschild, 1893, (EN)
 Maoriparakitt, Cyanoramphus malherbi, Malherbe's Parakeet, Souancé, 1857, (CR)

 Kjelder 
Denne artikkelen bygger på «Cyanoramphus» frå ,  den 12. desember 2012.  

 Referansar 

 Bakgrunnsstoff 

kategori:Parakittar
Kategori:Fuglar i den australske regionen